( '03 ) 
Als ic liebbe vernomen, 
500 Waren si nu te wighe comen. 
Haer teiken si riepen, 
Ten Fransoyse/i si liepen. 
Doen sprac die grave Rodant : 
« Nu wert ons mwtyrie te haut. 
205 Wimoeten ons vercoopen soe, 
Dat onse viande niet werden vroe. 
Edel Fransoyse, penst om die eere ; 
Wi vechten met Onsen Heere! 
Wi selen dorebreken 
210 En onse ghesellen wreken. 
Nu hooch! ghi edele Vranken, 
Dats u God moete danken ! » 
Doen sprac die coene Olivier : 
« [Wine duchten niet u dreighen hier] 
215 Elc bes la twee hondert man. » 
Doen reden si coenlike an. 
Aise die Sarrasine worden gheware 
Datter Fransoyse scare 
Was alsoe cleene, 
220 Spraken si ghemeene 
Lachter den coninc des, 
Dat hi ghevloon es. 
Galifer sat op .1. ors starc, 
Het was weert menegher marc. 
125 Ili was .1. overdadich man; 
Oliviere reet hi an, 
En stacken ten rugghe in 
(Dat was .1. vreselijc beghin), 
Dat spere ter borst uut quam. 
230 Als Galifer dat vernam, 
« Vrient, » seiti, « du best gheraect; 
Bi di wert nemmer wijch ghemaect. 
Die coninc liet di qualike hier. » 
— « Du lieghes, » sprac Olivier! 
235 Hautecleer hi verdroech, 
Galifer hiere mede sloech, 
En cloofden teenen slaghe 
Thooft al toten craglie . 
Olivier sprac meltien : 
« Leet ghesciede di, felle payent 
